El Girona presenta la tercera equipació d'aquesta temporada, que combina tons daurats - Esport3 - TV3 i Catalunya Ràdio
El Girona presenta la tercera equipació d'aquesta temporada, que combina tons daurats
La samarreta s'ha dissenyat amb dos tons de color que queden disposats horitzontalment, en contrast amb la verticalitat de la blanc-i-vermella titular
04/08/2017 - 16.57
La tercera equipació del Girona per a la temporada 20017-18
El Girona FC ha presentat la tercera samarreta amb què jugarà aquesta temporada, la primera de la seva història a Primera Divisió i que substituirà, quan hi hagi coincidències amb els equips contraris, en comptes del clàssic blanc-i-vermell o del blau cel que ja s'havia presentat.
Aquesta nova equipació sembla que vol fer honor a l'ingrés del club en l'aristocràcia del futbol estatal i, per això, s'ha dissenyat amb dos tons de color daurat (tot i que també se l'ha descrit tècnicament com a groc mostassa). El disseny es disposa en franges horitzontals, cosa que contrasta amb la verticalitat de la samarreta titular, i amb la blava, que no té cap franja.
Igual que en les altres dues indumentàries, en aquesta samarreta també hi són presents alguns detalls de la identitat i la història del club: la Senyera, les coordenades geogràfiques de l'estadi de Montilivi i la llegenda "Des de 1930", en referència a l'any de fundació de l'entitat.
Pel que fa als pantalons i les mitges que lluiran els jugadors, tots dos són completament grocs.
Els futbolistes de Pablo Machín estrenaran la nova indumentària aquesta tarda en el partit que els enfrontarà al Barça B a la Ciutat Esportiva Joan Gamper
José Aurelio Suárez i Pablo Maffeo, presentats
Montilivi tindrà nova gespa